ཧོཟ (ཟཛྙཝབྱ<Eff
ཞང་ཞུང་སྐད་དུ། སད་སྟོ་ལིག་ཞི་སད་ཝེར་རྭང་། དྲུང་མུ་གྱེར་ཞི་ཨག་ཀྱོ་སྤུངས།
བོད་སྐད་དུ། སྲིད་པ་མཛོད་ཀྱི་མདོ། འཁོར་འདས་ཁམས་ཀྱི་རྩ་བ། གཡུང་དྲུང་ལས་
རྣམ་པར་དག་པའི་རྒྱུད་ཅེས་བྱ་བ། གཤེན་རབ་སྟོན་པའི་སྐུ་ལ་ཕྱག་འཚལ་ལོ། །སྐྱེ་
མེད་སྐུ་ལས་སྐྱེ་བའི་ཆོ་འཕྲུལ་དུ། །གཡོ་མེད་སྐུ་ལས་གཡོ་བ་གཉིས་བསྟན་
ནས། །འགྲོ་བའི་དོན་དུ་མཁའ་ལས་སྤྲུལ་པ་ཡང་། །དོན་དུ་བོན་ཉིད་མཉམ་པའི་ངང་
དུ་གཅིག །ཐུགས་ལས་སྐུ་དང་གསུང་དུ་འབྲེལ་བ་ཡིས། །ཁྱབ་པ་ཆེན་པོའི་རྫུ་འཕྲུལ་
ཐབས་ཀྱིས་བརྒྱུད། །ཐམས་ཅད་ཀུན་འབྱུང་རིན་ཆེན་ཕུང་པོ་འདི། །ཐེག་རྒྱུད་ཀུན་
ལ་འཇུག་པའི་ལམ་དུ་བདེ། །རྒྱུད་ལུང་མན་ངག་ཀུན་གྱི་རྒྱལ་པོ་འདི། །བོན་ཅན་
མཚན་མར་བཅས་དང་མཚན་མེད་དང་། །བདེན་པ་གཉིས་དོན་ཡང་དག་གསལ་
。
བའི་མཆོག །མེ་ཏོག་ཨུཏྤལ་ནོར་བུ་རིན་ཆེན་བཞིན། །མཐོང་རྟོགས་གོ་ཞིང་ཐོབ་པ་

2
སངས་རྒྱས་གཡུང་དྲུང་བོན་གྱི་དཔེ་ཚོགས།
ཤིན་ཏུ་དཀའ། །རིགས་བཟང་ཁུངས་བཙུན་སྐལ་ལྡན་ལས་འཕྲོ་ཅན། །བརྩོན་འགྲུས་
སྟོབས་ལྡན་དོན་ལ་འདས་མི་བྱེད། །ནན་ཏན་སེམས་བསྐྱེད་དེ་ལ་དེས་བསྟན་
བྱ། །རིགས་ངན་བླུན་ཞིང་མུར་ཟངས་ཆ་དང་ལྡན། །གཅམ་བུ་འཕྱར་གཡེང་མི་སྒོམ་
ཚིག་ཏུ་བྱེད། །སེང་གེའི་འོ་མས་ཁམ་སའི་སྣོད་བཤིག་བཞིན། །སྣོད་རྣམས་ཞིག་ནས་
བཅུད་རྣམས་འབོ་བར་འགྱུར། །འདི་ཐོས་འདི་ཡི་དོན་བཞིན་བྱས་འགྱུར་ན། །འདོད་
པས་རིན་ཆེན་གླིང་ལ་ཕྱིན་པ་ལྟར། །གང་གིས་གང་བསྩལ་དེ་ཡིས་དེ་ཐོབ་བྱེད། །ཨེ་
མ་ཧོ། འདི་སྐད་བདག་གིས་ཐོས་པའི་དུས་གཅིག་ན། སྟོན་པ་གཤེན་རབ་མི་བོ་ནི།
འོག་མེན་གྱི་གནས་ནས་འགྲོ་བ་སེམས་ཅན་གྱི་དོན་ལ་བྱོན་པ་ནི། འོད་ཁ་དོག་ཅིར་
ཡང་སྣང་བ་གཅིག་ཏུ་སྤྲུལ་ཏེ། འོད་དེ་རབ་ཏུ་འཕྲོས་པས་འཇིག་རྟེན་གྱི་ཁམས་སྣང་
བས་ཁྱབ་པར་གྱུར་རོ། །དེ་ནས་འགྲོ་བ་རབ་ཏུ་འདྲེན་པའི་འོད་ཀྱི་ཁྲི་འཕང་ལ་ཐུགས་
ཀྱི་དགོངས་པས་བབས་ནས་བྱོན་ནོ། །དེ་ནས་ཤིང་ཤོལ་མོ་སྡོང་ཞིག་གི་ཁ་ལ། །འདབ་
ཆགས་ཀྱི་རྒྱལ་པོ་གཡུ་བྱ་ཁུ་བྱུག །སྐུ་བཻཌཱུར་རྒྱ་མཐིང་ཁའི་འོད་ཆགས་པས་ཐམས་
ཅད་ཟིལ་གྱིས་གནོན་པ། གསུང་སྙན་ཁམས་གསུམ་གྱི་སེམས་ཅན་སྤྲོ་བ་བསྐྱེད་
པ། །རིག་པ་གསལ་བས་འཁོར་འདས་ཀྱི་བྱེ་བྲག་མ་བསྒྲིབས་པ། །སྟོབས་དང་ལྡན་
པས་ལོག་པ་ཟིལ་གྱིས་གནོན་པ། །རྨད་དུ་བྱུང་བས་ངོ་མཚར་གྱི་ལས་སྟོན་པ། །བྱ་བ་
བྱེད་པས་ཡེ་ཤེས་ཀྱི་སྤྲུལ་པ་མ་འགགས་པ། བྱེད་པ་བྱས་པས་ཐབས་དང་ཤེས་རབ་ཀྱི་
ཀློང་ནས་སྤྲུལ་པ། ཁུར་བོར་བས་ས་དང་འབྲེལ་བའི་ལས་དོན་དུ་མི་སྤྱོད་པར། དེ་ལྟ་
བུར་སྤྲུལ་ནས་ཡུམ་ཤེས་རབ་བྱམས་མ་ཞེས་ཀྱང་བྱ། གནམ་ཕྱི་གུང་རྒྱལ་ཞེས་ཀྱང་བྱ།
དེ་ཡི་སྤྱི་བོའི་གཙུག་ཏུ་བབས་ཏེ། གཤོག་བརྡབས་ལན་གསུམ་སྤྲུགས་པས། བྱ་དེ་ཡི་

གཡུང་དྲུང་ལས་རྣམ་པར་དག་པའི་རྒྱུད།
3
གསང་བ་ཐུགས་ཀྱི་ཐེམ་སྐས་ལས། འོད་དཀར་ལས་འཚེར་བ་དང་། དམར་ལས་
གདང་བ་གཉིས་ཡུམ་གྱི་སྤྱི་བོ་ནས་མར་ཐིམ་སྟེ། ཡུམ་གྱི་ལྷུམས་སུ་ཞུགས་སོ། །ཡུམ་
གྱིས་ཀྱང་སྤྲུལ་པའི་སྐུ་རུ་འབྱོན་པར་མཁྱེན་ནས། སྐུ་ལུས་ལྷ་ཡི་ཚན་སྣ་ཚོགས་ཀྱིས་
བཀྲུས་ཤིང་སྨན་སྣ་ཚོགས་ཀྱིས་བྱུགས་སོ། །རིན་པོ་ཆེ་ཡི་ཁྲོད་གླིང་དང་། ཤིང་འདབ་
གཡུར་གྱི་གྲིབ་ལ་བཞུགས་སོ། །མེ་ཏོག་མཛེས་པའི་གླིང་ལ་ཞབས་བཅགས་སོ། །དེ་
ནས་འགྲོ་བ་དང་མཐུན་པར་བྱ་བའི་ཕྱིར། ཡུམ་གྱི་ལྷུམས་ནས་ཐོན་ནོ། །གསུང་ལྷང་
ལྷང་དུ་བསྒྲགས་པས། རི་བྲག་དང་ཆུ་རླུང་ཐམས་ཅད་ཀྱང་སྙན་པའི་གསུང་དུ་སྒྲོག་
པ་དང་། གཡོ་བ་དང་། སྒྲ་དང་འོད་དང་གཟུགས་སྣ་ཚོགས་སྟོན་པར་བྱུང་ངོ་། །དེ་ནས་
ཡང་ཡུམ་དེ་ཡི་སྐུ་ལུས་ལན་བརྒྱད་སྤྲུག་ཅིང་བསྐྱོད་པ་ལས། ཡུམ་གྱི་ཀློང་ན་གདལ་
བའི་དབྱིངས་རུམ་ནས། ཡབ་མཁའ་ལ་རིག་པའི་རྒྱལ་པོར་སྤྲུལ་ཏེ། ཡུམ་དེ་ཡི་
མཁའ་སྐུ་ཡི་གདེངས་རུམ་ནས། འོད་ཀྱང་གསལ་བར་འཕྲོས་སོ། །འོད་དེ་ཡི་བཅུད་
ལས་བཀྲ་ཤིས་ཀྱི་ལྷ་མོ་མི་ནུབ་རྒྱལ་མཚན་འཛིན་ཞེས་བྱ་བར་སྤྲུལ་ནས་བྱོན་
ནོ། །ལྗགས་ཀྱི་བདར་གོང་ནས་བཀྲ་ཤིས་ཀྱི་ལྷ་མོ་སྒྲ་དབྱངས་འཛིན་ཞེས་བྱ་བར་
སྤྲུལ་ནས་བྱོན་ནོ། །མགུལ་གྱི་གསང་འབྲང་ནས་བཀྲ་ཤིས་ཀྱི་ལྷ་མོ་མཁའ་ཡང་བུམ་
པ་འཛིན་ཞེས་བྱ་བར་སྤྲུལ་ནས་བྱོན་ནོ། །ཐུགས་ཀྱི་དང་གོང་ནས་བཀྲ་ཤིས་ཀྱི་ལྷ་མོ་
འཁྲུལ་མེད་དཔལ་བེའུ་འཛིན་ཞེས་བྱ་བར་སྤྲུལ་ནས་བྱོན་ནོ། །ཕྱག་གི་ཉ་གོང་ནས་
བཀྲ་ཤིས་ཀྱི་ལྷ་མོ་རྫུ་འཕྲུལ་གསེར་ཉ་འཛིན་ཞེས་བྱ་བར་སྤྲུལ་ནས་བྱོན་ནོ། །ཡང་
ཡུམ་གྱི་ལྟེ་བའི་སྦུ་གུ་ནས་འོད་ཁ་དོག་ཅིར་ཡང་མཁྱེན་པ་ཞིག་བྱུང་ངོ་། །འོད་དེ་ཡི་
བཅུད་ལས་བཀྲ་ཤིས་ཀྱི་ལྷ་མོ་སྐྱོན་མེད་པད་མ་འཛིན་ཞེས་བྱ་བར་སྤྲུལ་ནས་བྱོན་

4
སངས་རྒྱས་གཡུང་དྲུང་བོན་གྱི་དཔེ་ཚོགས།
ནོ། །ཡང་སྐུ་ཡི་འོད་ཟེར་དང་ཐུགས་ཀྱི་སྤྲུལ་པ་ལས་འདས་པའི་ལྷ་མོ་དང་སྲིད་པའི་
ལྷ་མོ་དང་གཙང་མའི་ལྷ་མོ་རྣམས་ཞལ་མངོན་སུམ་དུ་ལྷག་ལྷག་སྟོན་པར་བྱུང་
ངོ་། །ཡང་སྐུ་ཡི་སྤྲུལ་པ་ལས་ཕྱོགས་བཅུའི་ཡེ་གཤེན་གཡུང་དྲུང་སེམས་དཔའ་
རྣམས་སུ་སྤྲུལ་ནས་བྱོན་ནོ། །དེ་ལ་སེམས་ཅན་ཀུན་ཀྱང་རབ་ཏུ་སྤྲོ་བ་དང་དྭངས་བ་
སྐྱེས་སོ། །དེ་ལ་ཡུམ་གྱིས་སྲས་ལ་གཟིགས་པ་ལས། སྐུ་མདོག་རིན་ཆེན་ཕུང་པོ་འདྲ་
བ། མཚན་བཟང་སུམ་ཅུ་རྩ་གཉིས་དང་། དཔེ་བྱད་བཟང་པོ་བརྒྱད་ཅུ་ནི། དབྱར་གྱི་
རྩི་ཐོག་བཞིན་རྒྱས་པ་ཞིག་གདའོ། །ཡུམ་དེའི་འཁོར་ཡེ་ཤེས་ལས་གྲུབ་པ་དང་། ལས་
ལ་གྲུབ་པ་རྣམས། འགྲོ་བ་འདུལ་བའི་དབང་བྱིན་ཞིང་མཐུ་སྡོང་གདབ་བོ། །འཇིག་
རྟེན་གྱི་ལྷ་ཀླུ་ཐམས་ཅད་ཀྱིས་ཀྱང་བཙའ་རྫི་དང་བསོད་ནམས་༼གསོ་མནབ༽
ལུགས་བཞིན་དུ་བྱས་སོ། །དེ་ནས་ཡུམ་གྱིས་སྲས་ལ་མིང་བཏགས་པར། ཡབ་གསལ་
བའི་མཁའ་ལ་སྤྲུལ། ཡུམ་བདལ་པའི་དབྱིངས་ནས་ཐོན་པ། མཁའ་དབྱིངས་རྣམ་པར་
དག་པའི་དོན་སྟོན་ནུས་པ། གླིང་བཞི་མི་ཡི་ཡུལ་དུ། འགྲོ་བ་རབ་ཏུ་འདྲེན་པའི་
གཤེན་དུ་གཤེགས་པས། སྟོན་པ་གཤེན་རབ་མི་བོ་རུ་མཚན་གསོལ་ཏོ། དུས་དེ་ཙམ་
ན་སྟོན་པ་གཤེན་རབ་མི་བོ་དེ། ཤེས་རབ་ཆེན་པོའི་མཆོག་ཏུ་གྱུར་པས། ས་ལ་གནས་
པ་དང་ལམ་ལ་གནས་པ་རྣམས་ལ། སྤྲུལ་པའི་སྐུ་བྱེ་བ་ཕྲག་བརྒྱ་རུ་བཀྱེས་ནས།
མཛད་པ་ཐམས་ཅད་ཀྱི་དོན་བསྟན་ནོ། །དེ་ནས་སྟོན་པ་གཤེན་རབ་མི་བོ་ནི། །གླིང་གི་
སྙིང་པོ་ས་གཞིའི་བཅུད་ལྡན། །རི་རབ་རིན་པོ་ཆེ་འོད་དུ་འབར་བ། །འོད་ཀྱི་ལྷ་རི་
སྤོས་མཐོན་གྱི་འདྲ་བའི་སྟེང་། །རྒྱ་མཚོ་ཆེན་པོའི་ཀློང་འགྲམ། །ཆུ་བོ་བཞི་འདུས་ཀྱི་
དབུས། །གངས་མདུང་རྩེ་འདྲ་བའི་རྩེ། །རི་སྤོས་རི་ཅན་གྱི་ཚལ། །མེ་ཏོག་མཛེས་པའི་

གཡུང་དྲུང་ལས་རྣམ་པར་དག་པའི་རྒྱུད།
5
པ
གཞའ་ཚོན་གྱི་གླིང་། །དར་དཀར་ཉི་མ་རིས་ཀྱི་གུར་འོག །ཤེལ་གྱི་སེང་གེ་བཞི་རུ་
བརྩེགས་པའི་ཁྲི་ལ། །སྟོན་པ་གཤེན་རབ་མི་བོ་ཉིད། །སྐུ་མདོག་རིན་པོ་ཆེ་ཡི་ཕུང་པོ་
འདྲ་བ། །གཞའ་ཚོན་འདྲ་བའི་ན་བཟའ་སྐུ་ལ་སླུབས་༼ཀླུབ༽པ། སྲིད་པ་སྐོས་ཀྱི་
ཆག་ཤིང་གསལ་བའི་རྟགས་སུ་འཛིན། བྱམས་པའི་ཐུགས་རྗེས་སེམས་ཅན་ཡོངས་ལ་
སྙོམ་ཞིང་བཞུགས་སོ། །དུས་དེར་སྟོན་པ་ལ་མཁའ་ཀློང་དབྱིངས་ཀྱི་ལྷ་རྣམས་ཀྱིས་
ཀྱང་། འགྲོ་བ་འདུལ་བའི་དབང་བསྐུར་རོ། །བཀྲ་ཤིས་ལྷ་མོ་བརྒྱད་ཀྱིས་ཀྱང་། སྟོན་པ་
ལ་ཚིགས་སུ་བརྗོད་ཅིང་འདི་སྐད་ཅེས་དབང་བསྐུར་རོ། །མི་ནུབ་རྒྱལ་མཚན་མ་རིག་
བདུད་ལས་རྒྱལ། །མི་འགྱུར་རིག་པ་བཀྲ་ཤིས་སྐུ་ཡི་རྟགས། །དུས་གསུམ་ནུབ་པ་མེད་
པའི་དབང་མཆོག་གིས། །མི་འགྱུར་སྟོན་པའི་སྐུ་རུ་བཀྲ་ཤིས་ཤིག །ཅེས་གསུངས་པས།
སྟོན་པ་ཡང་སྐུ་མི་ནུབ་པའི་རྒྱལ་མཚན་དུ་བཀྲ་ཤིས་པར་གྱུར་རོ། །སྐྱོབ་པའི་
གདུགས་ཀྱི་ཉོན་མོངས་ཚ་གདུང་སེལ། །ཐུགས་རྗེ་འཁོར་མེད་བཀྲ་ཤིས་དབུ་ཡི་
རྟགས། །དུས་གསུམ་འཁོར་བ་མེད་པའི་དབང་མཆོག་གིས། །ཚད་མེད་བདེ་བའི་དབུ་
རུ་བཀྲ་ཤིས་ཤིག །ཅེས་གསུངས་པས། སྟོན་པ་ཡང་དབུ་བསིལ་བའི་གདུགས་སུ་བཀྲ་
ཤིས་པར་གྱུར་རོ། །སྐྱེ་དགུ་ཚེ་འཕེལ་བཀྲ་ཤིས་ལྷ་ཡི་རྫས། །རྒྱུན་མེད་ཕྱ་ཚེ་བཀྲ་ཤིས་
མགུལ་གྱི་རྟགས། །དུས་གསུམ་སྟོན་པའི་གསུང་དུ་བཀྲ་ཤིས་ཤིག །ཅེས་བསྐུར་བས།
སྟོན་པ་ཡང་མགུལ་བུམ་པར་ལྟ་བུ་བཀྲ་ཤིས་པར་གྱུར་རོ། །ངང་དང་རང་བཞིན་ཡེ་
ཤེས་ཐུགས་ཀྱི་གཏེར། །ཐུགས་ཀྱི་དཔལ་བེའུ་ཤེས་རབ་འཁྲུལ་པ་མེད། །བདག་ཉིད་
ཆེན་པོ་མི་འགྱུར་ཐུགས་ཀྱི་རྟགས། །དུས་གསུམ་སྟོན་པའི་ཐུགས་སུ་བཀྲ་ཤིས་
ཤིག །ཅེས་གསུངས་པས། སྟོན་པ་ཡང་ཐུགས་དཔལ་བེའུ་ལྟར་བཀྲ་ཤིས་པར་

སངས་རྒྱས་གཡུང་དྲུང་བོན་གྱི་དཔེ་ཚོགས།
གྱུར་རོ། །མི་འཇིགས་སྟོབས་ལྡན་རེ་དོགས་མེད་པར་འཕྱོ། །ཕྱག་ཞབས་རྫུ་འཕྲུལ་
ཉམ་ང་མེད་པ་ཡི། རྫུ་འཕྲུལ་ཅིར་ཡང་གསལ་བའི་བཀྲ་ཤིས་ཤིག གསུངས་པས།
སྟོན་པ་ཡང་ཕྱག་གསེར་ཉ་ལྟ་བུར་བཀྲ་ཤིས་པར་གྱུར་རོ། །ཨུན་ཆེན་ཐོགས་མེད་
བདུད་འདུལ་གྲགས་པའི་གསུང་། རང་བཞིན་བསྒྲགས་པས་སྣང་སྲིད་ཟིལ་གྱིས་
གནོན། མ་འགག་སྟོན་པའི་གསུང་དུ་བཀྲ་ཤིས་ཤིག །ཅེས་གསུངས་པས། སྟོན་པ་ཡང་
གསུང་དུང་ལྟར་དུ་བཀྲ་ཤིས་པར་གྱུར་རོ། །དབང་བསྒྱུར་རྫུ་འཕྲུལ་ཐབས་ཀྱི་ཞབས་
ལྡན་ཞིང་། །ཐོགས་མེད་དབང་བསྒྱུར་འཁོར་ལོའི་བཀྲ་ཤིས་ཞབས། བཙལ་མེད་ལྷུན་
གྱིས་གྲུབ་པའི་བཀྲ་ཤིས་ཤིག །ཅེས་གསུངས་པས། སྟོན་པ་ཡང་ཞབས་འཁོར་ལོ་ལྟ་
བུར་བཀྲ་ཤིས་པར་གྱུར་རོ། །སྐྱོན་མེད་བཀྲ་གསལ་གདན་མཆོག་ལྷུན་ལས་རྫོགས། །དྲི་
མེད་འོད་གསལ་བཀྲ་ཤིས་གདན་གྱི་རྟགས། །སྐྱོན་མེད་དག་པའི་གདན་དུ་བཀྲ་ཤིས་
ཤིག །ཅེས་གསུངས་པས། སྟོན་པ་ཡང་གདན་པད་མ་ལྟ་བུར་བཀྲ་ཤིས་པར་གྱུར་
རོ། །དེ་ནས་སྟོན་པས་འཁོར་བའི་ས་གསུམ་ལས་བསྒྲལ་བའི་ཕྱིར། ཞབས་ལན་
གསུམ་ཐུར་ལ་མནན་གྱིན་གྱེན་ལ་སྤགས་༼དཔགས༽སོ། །ཁམས་གསུམ་གྱི་སེམས་
ཅན་སྤྲོ་བ་སྐྱེད་པའི་ཕྱིར། ཚངས་པ་ལྷ་ཡི་གླུ་དྲངས་༼བླངས༽སོ། །གཏང་རགས་དེའུ་
ཐབས་ཀྱི་གླུ་བླངས་སོ། །སྙིང་པོ་དོན་གྱི་གླུ་བསྒྱུར་རོ། །ཀུན་ཀྱང་དེ་ལ་སྤྲོ་བ་སྐྱེས་
སོ། །དུས་དེར་སྟོན་པ་ལ་འཁོར་གྱི་དམ་པ་རྣམས་ཀྱིས་བསྐོར་ཞིང་ཐབས་
བཞུགས་སོ། །དེ་ཡང་གཡུང་དྲུང་སེམས་དཔའ་ཆེན་པོ་ལྔ་སྟོང་ལྔ་བརྒྱ་དང་ཐབས་
གཅིག་ཏུ་བཞུགས་སོ། །ཡང་སྐུ་ཡི་འཁོར་གཏོ་བུ་འབུམ་སྲས་དང༌། །ཡིད་ཀྱི་ཁྱེའུ་ཆུང་
ས་གཅིག་ཏུ་
དང་། ལྷ་ཡི་རྒྱལ་པོ་ཚངས་པ་བརྒྱ་བྱིན་དང་། ས་བདག་གི་རྒྱལ་པོ་ཆེན་པོ་བཞི་དང་། །ཀླུ་

གཡུང་དྲུང་ལས་རྣམ་པར་དག་པའི་རྒྱུད།
7
མོ་མ་མ་དེ་དང་། །འབངས་དད་པ་ཅན་དང༌། །སྨྲ་མི་གྲོང་བདུན་དང༌། །ཐབས་གཅིག་
ཏུ་བཞུགས་སོ། །གཞན་ཡང་འཕྲུལ་བོན་གསང་བ་ངང་རིང་དང་། །ཚངས་པ་གཙུག་
ཕུད་དང་། །ཁ་སྟེ་མུ་ཡ་དང་། །སྣང་བ་འོད་ལྡན་དང་ཐབས་གཅིག་ཏུ་བཞུགས་
སོ། །གཞན་ཡང་ལྷ་དང་། ཀླུ་དང་། གནོད་སྦྱིན་དང་། ཕྱོགས་སྐྱོང་བ་དང་། རྒྱལ་ཆེན་
རིགས་བཞི་དང་། གཟའ་སྐར་དང་ཐབས་གཅིག་ཏུ་བཞུགས་སོ། །གཞན་ཡང་ལྷ་དང་
མི་དང་ལྷ་མ་ཡིན་དང་། བྱོལ་སོང་དང་། པྲིང་རྒྱུད་དང་། དུ་ཏི་ལ་སོགས་པ་བག་
ཆགས་རྐྱེན་གྱིས་སད་པ་རྣམས་དང་ཐབས་གཅིག་ཏུ་བཞུགས་ནས། གཡུང་དྲུང་
སེམས་དཔའི་ལས་རྣམ་པར་དག་པ་ཞེས་བྱ་བས་ཡོངས་སུ་བསྐོར་བར་ཐུགས་ལས་
གཡོས་སོ། །དེ་ནས་འཁོར་རྣམས་ཀྱི་སྟེང་ལྷ་ཡི་ལུགས་ཏེ། ཕྱ་སངས་སད་མང་ཞེས་བྱ་
བ། གར་མཁན་བཅུ་གསུམ་གྱིས་སྣ་དྲངས་ཏེ། །གནམ་ཡོལ་གཡུང་དྲུང་དང་། །ས་ཡོལ་
གཡུང་དྲུང་དང་། །ས་ཡོལ་པད་མ་དང་། སྐྱིན་ཤ་ཤད་དང་། །རྨ་ཐེ་ཅུ་དང་། །ཧེ་སོ་འདུ་
དང་། །ཁྱམ་ཁ་རལ་དང་། །ཟུར་མེད་ཟླུམ་པོ་དང་། །ལྷ་མོའི་དགྱེས་གར་དང་། །ཁྱུང་
མོའི་ལྡིང་གར་དང་། །མེ་ཏོག་མཛེས་གར་དང༌། །རྨ་བྱའི་ལྡེམ་གར་དང་། །མ་ཧེའི་
གཏུམ་འཆོངས་དང༌། །སེང་སྟབས་ཧལ་པ་དང་རྣམས། ལྷུ་བཅུ་གཉིས་མགོ་དང་བཅུ་
གསུམ་ལས་བསྒྱུར་རོ། །གླང་རེ་ཏྲམ་ཞེས་བྱ་བ་སྟོང་གསུམ་ཀུན་ཏུ་གྲགས་པའི་སྒྲ་
བཏང་སྟེ། །གཤང་ཁྲི་ལོ་གནམ་གྲགས་ནི་དཀྲོལ། །གསུང་ཁོ་མ་དྲིལ་ཆེན་ནི་གསོར། །རྔ་
ཕོ་ལོ་
ང་གཡག་སྙིང་ནི་ལྡིར། །རྔ་སྟོང་གྲགས་ཆེམ་པ་ནི་བརྡུངས། །སླང་ཆལ་མོ་ལྟོ་
སྦྱོར་ནི་བརྡེབས། །དུང་འཕར་པོ་འཕར་ཆུང་ནི་བུས། །སྦུབ་གཅང་མོ་གླིང་སྙན་ནི་
བསྒྱུར། །རྒྱུད་སྦྱངས་མོ་ངང་རིང་ནི་སྦྲེངས། །གླུ་འཁོར་བ་སྤྲོ་བསྐྱེད་ནི་བླངས་སོ། །རི་

8
སངས་རྒྱས་གཡུང་དྲུང་བོན་གྱི་དཔེ་ཚོགས།
རྭང་དྲུང་མུ་ཟད་ཅེས་བྱ་བ་དང་། བར་མི་ཡི་ལུགས་ཏེ། གསེར་གྱི་མཎྜལ་གླིང་བཞི་
གླིང་ཕྲན་དང་བཅས་པ། ཡིད་བཞིན་གྱི་ནོར་བདུན་དང་། བཀྲ་ཤིས་ཀྱི་རྫས་བརྒྱད་
དང་། གཙང་བག་༼ཆབ༽དང་། མེ་ཏོག་གི་བཅུད་གསལ་བ་དང་། ཤི་ཤོན་ནེ་ར་དུད་
ཅེས་བྱ་བ་དང་། འོག་ཀླུ་ཡི་ལུགས་ཏེ། ཆུ་རྟ་གསེར་གྱི་སྒ་བསྟད་པ་དང་། རིན་པོ་ཆེ་
ཡི་རྐང་འགྲོས་དང་། མེ